Държавен вестник, бр. 84, 2005 г., стр. 7

Б Р О Й  84
Д Ъ Р Ж А В Е Н   В Е С Т Н И К
С Т Р .  7
Чл. 23. (1) Заместник министър-председате-
лите са еднолични органи на изпълнителната
власт, които подпомагат министър-председа-
теля при осъществяване на неговите правомо-
щия по чл. 18, т. 4 и 10. Министър-председате-
лят определя със заповед министерствата и
другите административни структури, дейност-
та на които се координира от съответния замест-
ник министър-председател.
(2) За дейността си заместник министър-
председателите носят отговорност пред ми-
нистър-председателя и пред Министерския
съвет.
Чл. 24. (1) При осъществяване на правомо-
щията си заместник министър-председателите
издават заповеди.
(2) В случаите, когато заместник министър-
председател осъществява правомощия по
чл. 19, ал. 1, той не може да издава заповеди по
чл. 21, ал. 1.
Чл. 25. (1) Министърът е централен едно-
личен орган на изпълнителната власт със спе-
циална компетентност, който осъществява
предвидените в Конституцията и в норматив-
ните актове правомощия и носи отговорност
за тях пред Министерския съвет и Народното
събрание.
(2) Министрите осъществяват политиката
на правителството в ръководената от тях сфе-
ра на обществения живот в съответствие със
законите, програмата и актовете на Минис-
терския съвет и указанията на министър-пред-
седателя.
(3) Министърът осъществява общо ръковод-
ство и координация върху дейността на създа-
дените към него държавни комисии, изпълни-
телни агенции, съвети и други административ-
ни структури.
Чл. 26. (1) Министрите внасят за разглежда-
не от Министерския съвет всички въпроси от
ръководената от тях сфера на обществения
живот, за които нямат самостоятелна компе-
тентност за решаване.
(2) Министрите са длъжни да изразяват ста-
новища по всички изпратени за съгласуване
проекти на актове на Министерския съвет.
(3) Министрите участват в подготовката на
актовете на Министерския съвет и осигуряват
тяхното изпълнение.
Чл. 27. (1) Министър-председателят, замес-
тник министър-председателите и министрите
представляват Република България в отноше-
нията с други държави и международни орга-
низации, провеждат международни преговори
и участват в други международни мероприя-
тия в съответствие с Конституцията, законите
на Република България и актовете на Минис-
терския съвет.
(2) Министър-председателят и министърът
на външните работи могат да подписват меж-
дународни договори без пълномощни.
(3) В случаите, когато министър предложи
на Министерския съвет международен договор
за утвърждаване или за ратифициране със за-
кон от Народното събрание, той осигурява не-
говото обнародване в “Държавен вестник”.
Чл. 28. (1) Заместник министър-председате-
лите и министрите, органите към Министерс-
кия съвет по чл. 19, ал. 4 от Закона за админис-
трацията, заместник-министрите и областните
управители в изпълнение на своите правомо-
щия пътуват в страната, без да се издава запо-
вед за командироване. Тримесечните отчети за
командировките се утвърждават от Министер-
ския съвет.
(2) Заместник министър-председателите и
министрите се командироват в чужбина със
заповед на министър-председателя. Органите
към Министерския съвет по чл. 19, ал. 4 от За-
кона за администрацията, областните управи-
тели и лицата, които се назначават със заповед
на министър-председателя, се командироват в
чужбина от министър-председателя или от упъл-
номощено от него длъжностно лице.
(3) При осъществяване на своите правомо-
щия министър-председателят пътува в страна-
та и в чужбина, без да се издава заповед за ко-
мандироване. В тези случаи началникът на
политическия кабинет на министър-председа-
теля съставя паметна записка, която включва
всички реквизити на заповед и отчет за коман-
дировка.
(4) По искане на Президента на Република-
та във връзка с негови официални посещения в
чужбина министър-председателят определя
членовете на Министерския съвет, които да го
придружават, и ги командирова.
(5) Разходите за командировки на членовете
на Министерския съвет са за сметка на бюдж-
ета на Министерския съвет.
Чл. 29. (1) Разходите за заплати на членове-
те на Министерския съвет са включени в бю-
джета на Министерския съвет.
(2) Министър-председателят, заместник
министър-председателите и главният секретар
на Министерския съвет имат право на разходи
за представителни цели, които са предвидени
по бюджета на Министерския съвет.
(3) Разходите за представителни цели на
министрите се предвиждат по бюджета на съ-
ответното министерство.
Чл. 30. Членовете на Министерския съвет
ползват отпуските, предвидени в трудовото за-
конодателство, с предварителното съгласие на
министър-председателя.